Jegyzőkönyv

**Lőrinc- Kertvárosi Polgárőr Csoport**

**megtartott nyilvános taggyűléséről**

Az taggyűlés 2015. december 05-én Budapest XVIII. kerület Nemes utca 50-60. szám alatti Kastélydombi Általános Iskolában kerül megtartásra.

Székely László elnök 10 óra 00 perckor megnyitotta a taggyűlést, üdvözölte a megjelenteket. Megállapította, hogy a taggyűlésen 14 fő jelent meg, közülük 14 fő teljes szavazati joggal rendelkezik­, a taggyűlés határozatképes. Tájékoztatóul közölte, hogy a nyilvános taggyűlés időpontja és helyszíne az egyesület honlapján közzé lett téve, külső érdeklődő nem jelent meg. A tagság 14 igen szavazattal megszavazta jegyzőkönyvezetőnek Liszi Károlyt, hitelesítő tagnak Felvinczi Károlyt és Mészáros Bencét.

Székely László elnök előterjesztette a következő napirendi pontokat.

I. Napirend előtti felszólalások

II. Bencsik Rudolf átminősítése tiszteletbeli taggá

III. Riadólánccal kapcsolatos változások.

IV. Gépkocsi karbantartása és a szolgálatvezényléssel kapcsolatos teendők

V. Technikai fejlesztések

VI. Birósági bejegyzéssel kapcsolatos tájékoztatás

VII. Pénzügyi beszámoló

**I. Napirendi pont**

Székely László elmondta, hogy „régi” tagoktól több jelzés érkezett az utóbbi időben a csoportba jelentkezők nem megfelelő szolgálat ellátásával kapcsolatban. Székely László felkérte Révész Zoltán szolgálatvezetőt, hogy a szolgálatba indulók eligazításával próbálja meg az új tagokban tudatosítani, hogy melyek a csoport elvárásai a szolgálatteljesítéssel kapcsolatban.

Révész Zoltán jelezte, hogy az új tagokkal beszélni fog és amennyiben ezek után sem javult a hozzáállásuk akkor megválunk egymástól.

Demeter Zsolt jelezte, hogy szolgálatai közben szintén az új tagoknál tapasztalta, hogy nem azt csinálják, amit a járőrvezető kér tőlük.

Révész Zoltán, Demeter Zsolt felvetésére elmondat, hogy az adott intézkedés a járőrvezető felelősége, ezért aztán mindenkinek azt kell végrehajtani, amit a járőrvezető megszabott. Ezt is el fogja mondani az új tagoknak.

**II. Napirendi pont**

Székely László elmondta a tagságnak, hogy Becsik Rudolf aki alapító tagja az egyesületnek, vidékre költözött, felszerelését leadta. A vezetőség úgy gondolja, hogy Bemcsik Rudolf az egyik meghatározó tagja a csoportnak, ezért azt javasolja, hogy Bencsik Rudolf tagsági viszonyát nem szüntesse meg a közgyűlés, hanem minősítse át őt tiszteletbeli taggá.

A tagság a vezetőség javaslatára egyhangúan 14 igen szavazattal Bencsik Rudolfot tiszteletbeli taggá minősítette.

**III. Napirendi pont**

Révész Zoltán felhívja a megjelentek figyelmét, hogy a riadóláncban változások történtek. Mindenki nézze meg az ezzel kapcsolatos e-mailt és ennek megfelelően mentse el az értesítendők telefonszámát. A riasztás vétele után mindenki jelezzen vissza szolgálatvezetőnek.

**IV. napirendi pont**

Székely László kéri a szolgálatba indulókat, hogy ha a gépkocsi koszos, akkor mosassák le. A gépkocsiba lehetőség szerint senki ne egye, ha valaki mégsem bír ellenállni akkor legalább takarítsa ki maga után. A szolgálat leadásakor nézzenek be a csomagtartóba és ha valami elmozdult a helyéről akkor tegyenek rendet ott is.

Révész Zoltán ISMÉTELETEN kér mindenki, hogy a szolgálati napokat, minden hónap 05-ig adják le. Minden hónapban napokat vesz igénybe, hogy összeszedje a tagoktól a szolgáltra alkalmas időpontokat.

**V. napirendi pont**

Székely László tájékoztatja a tagokat, hogy olyan új rendszámfelismerő rendszert kíván beszerezni amit fixen be lehet szerelni a kocsiba és nem kell szolgálat kezdetén és végén össze- illetve szétszerelni.

Az egyesület valószínűleg iroda helyiséget fog kapni az önkormányzattól, de azt fel kell újítani. Kéri a tagokat, hogy ebben mindenki vegyen majd részt.

Demeter Zsolt azt javasolja, hogy a jelenlegi rendszer éjszakai használatához vegyen az egyesület egy infravörös fényszórót.

A tagság 14 igen szavazattal az elnök tájékoztatást tudomásul vette és jóváhagyta az infravörös fényszóró beszerzését.

**VI. napirendi pont**

Székely László tájékoztatja a tagságot, hogy az egyesület tevékenységi körének és nevének megváltoztatásával kapcsolatos bírósági eljárás még mindig folyamatban van. Az utolsó hiánypótlás teljesítése óta nem kapott tájékoztatást az egyesület ezért levélben keresi meg a bíróságot tájékoztatást kérve.

**VII. napirendi pont**

Székely László elnök tájékoztatta a tagságot, a 2015 évben kapott támogatások felhasználásáról, az önkormányzat felé történt elszámolásokról, a jelenleg rendelkezésre álló pénzről.

A tagság 14 igen szavazattal elfogadta az elnök beszámolóját.

Székely László 11 óra 00 perckor a taggyűlést bezárja.

Jegyzőkönyv 11 óra 00 perckor lezárva.

……………………….. ……………………..

 elnök jkv. vezető

………………………………………… ………………………………………

 hitelesítő tag hitelesítő tag